**Likovno literarni natječaj**

**„O Europi dječjim očima“**

**PRAVILA NATJEČAJA**

**O ORGNIZATORU I SVRSI NATJEČAJA**

1. Organizator Natječaja su Društvo „Naša djeca“ Opatija i Savez DND Hrvatske.

2. Na Natječaj za prijavu projekata iz područja Informiranja o EU i sudjelovanja građana u „Konferenciji o budućnosti Europe“ Ministarstva vanjskih i europskih poslova DND Opatija i Savez DND prijavili su projekt „Za dječji glas u Europi“ u okviru kojeg je raspisan Likovno-literarni natječaj „O Europi dječjim očima“.

Natječajem želimo potaknuti djecu u Hrvatskoj na iskazivanje vlastitih misli, osjećaja i želja-poruka o tome u kakvoj Europi žele živjeti, kako vide Europu danas i sutra.

Ciljevi Natječaja su :

* poticanje djece na slobodno i kreativno izražavanje vlastitog mišljenja;
* osigurati uvjete da svoje „viđenje“ Europe danas i sutra djeca samostalno i slobodno oblikuju riječju, crtežom ili fotografijom.
1. **Natječaj je otvoren od 6. rujna do 27. rujna 2021. godine.**
2. U Natječaju mogu sudjelovati ravnopravno djevojčice i dječaci u dobi od 5. do 15. godina iz Hrvatske.

**ŠTO MOŽEŠ PRIJAVITI NA NATJEČAJ?**

1. Na Natječaj možeš prijaviti radove u sljedećim kategorijama:
* likovni radovi djece predškolskog uzrasta;
* literarni radovi djece predškolskog uzrasta;
* likovni radovi učenika od I. do IV. razreda osnovne škole;
* literarni radovi učenika od I. do IV. razreda osnovne škole;
* likovni radovi učenika od V. do VIII. razreda osnovne škole;
* literarni radovi učenika od V. do VIII. razreda osnovne škole;
* likovni radovi učenika s posebnim obrazovnim potrebama;
* literarni radovi učenika s posebnim obrazovnim potrebama.
1. Svoje radove sudionici mogu iskazati :
* bilo riječima u vidu kratkih rečenica, izreka ispisanih dječjom rukom (ako su školska djeca) ili zabilježenih od strane odgajatelja (ako su u pitanju djeca predškolske dobi);
* izrada dvodimenzionalnih likovnih radova dozvoljena je u svim stilovima i tehnikama (olovka, akvarel, kolaž), na formatu papira maksimalne veličine oznake B1 (1000 x 707 mm);
* ovaj oblik iskazivanja poruka osobito preporučamo za djecu predškolske i mlađe školske dobi;
* crteži mogu biti popraćeni kratkim zapisom dječje misli (poruke);
* bilo fotografijom motivski/tematski osmišljenom i snimljenom od strane djeteta;
* fotografija treba sadržavati određenu tematsku poruku djeteta;
* ovaj “novi” mogući oblik iskazivanja, preporučamo, za djecu školske dobi (viši razredi osnovne škole 7. i 8.);
* fotografija može biti popraćena kratkim zapisom dječje misli (poruke) ili samo naslovom fotografije koji odgovara sadržaju/temi fotografije kojom je vizualno iskazana dječja poruka;
* literarni radovi šalju se u pisanom obliku i snimljeni na CD/DVD mediju.
1. Rad možeš prijaviti individualno ili u grupi svojih vršnjaka.
2. Svaki individualni rad se prijavljuje zasebno (jedno dijete jedan rad) ili dok se grupni rad prijavljuje skupno (grupa djece-jedan rad).
3. Na Natječaj možeš poslati maksimalno tri rada, neovisno o tome o kojoj je vrsti rada riječ.

**Podaci uz radove**

Svaki prijavljeni rad mora na kraju imati:

* ime i prezime djeteta;
* godine starosti;
* naziv dječjeg vrtića, škole ili institucije koju dijete pohađa;
* adresu, ime grada;
* na crtežima sve navedene podatke ispišite na poleđini;
* na fotografijama sve navedene podatke ispišite na poleđini, uz “naziv fotografije “ ili priložite na posebnom papiru uz CD, u slučaju digitalne fotografije.

**RADOVI BEZ NAVEDENIH PODATAKA NEĆE SE UZIMATI U OBZIR.**

**PROCJENA PRISTIGLIH RADOVA – TKO I KAKO?**

1. Prijave će ocjenjivati Komisija koju će činiti 5 članova 1. saziva NEF-a Hrvatske, profesor hrvatskog jezika i profesor likovne umjetnosti te volonter DND Opatija.
2. Iz Natječaja će biti isključeni radovi pristigli nakon njegova zaključenja, kao i radovi koji promiču netoleranciju, nasilje, nasilnu komunikaciju te kojima se krše osnovna ljudska prava i slobode. Radovi kojima se krše autorska prava također će biti isključeni iz Natječaja.
3. Autorima najboljih radova biti će dodijeljene plakete, pohvale i nagrade. Proglasit ćemo najbolje mentore.
4. Najbolji radovi biti će reproducirani u brošuri „O Europi dječjim očima“ te predstavljeni na izložbi u Dječjem tjednu 2021. godine, 6.listopada 2021. godine u 11,30 sati Galerija Laurus Lovran.

**VAŽNO!**

Prijavitelji se obvezuju da će autorska prava prikazivanja i tiskanja ustupiti bez naknade. Učenički radovi se ne vraćaju.

**PRIJE KRAJA…**

* **Posebnost ovog Natječaja ogleda se u tome što su:**
	+ komisiju za odabir radova činit će 5 članova 1. saziva NEFa Hrvatske i 3 odrasle osobe;
	+ rezultat Natječaja bit će brošura „O Europi dječjim očima “ koju će činiti crteži, fotografije, literarni radovi zabilježeni očima djece. Tekstovi djece bit će prevedeni s hrvatskog na engleski jezik;
	+ prva brošura prevedena na engleski jezik čiji su autori djeca.
* Svi sudionici Natječaja dobit će Zahvalnicu za sudjelovanje putem elektroničke pošte tijekom mjeseca studenog 2021. godine.
* Sadržaj radova je isključiva odgovornost autora/autorice i njihovih mentora te DND Opatija i partneri u provedbi ovog projekta ne preuzimaju odgovornost za bilo kakve nesuglasice i sporove vezane uz vlasništvo i autorska prava koja natjecatelji i natjecateljice pošalju na Natječaj.
* Prijavom na Natječaj pristaješ da se tvoj rad koristi u promotivne svrhe programa i projekata DND Opatija.
* U Natječaju ne mogu sudjelovati zaposlenici i volonteri DND Opatija te članovi Komisije za odabir pristiglih radova.
* Pravila Natječaja se mogu preuzeti na stranicama DND Opatija [www.dnd-opatija.hr](http://www.dnd-opatija.hr).

Svoje radove možeš poslati na adresu:

Društvu „Naša djeca“ Opatija

Stubište Lipovica 2

51410 Opatija

ili

osobno u ured DND Opatija, svakog radnog dana od 9 do 16 sati.

**Najkasnije do 27. rujna 2021. godine**

* Za sva pitanja i nejasnoće možeš nam se obratiti na naš mail: info@dnd-opatija.hr ili na telefon 272-443 potraži Sanju.
* Sudjelujući u ovom Natječaju u potpunosti prihvaćaš Pravila Natječaja.

Zahvaljujemo se na odazivu!